Soke siyazuza ekudleni kwethu okungokomoyaMsinyana ngaphambi kokuhlongakala kwakhe, uJesu wakhuluma nabafundi bakhe abane ngerhorhomejeni—uPitrosi, uJakobosi, uJwanisi, no-Andrisi. Njengombana uJesu abikezela ngetshwayo lokuba khona kwakhe ngemihla yokuphela, wabuza umbuzo oqakatheke khulu othi: ‘Ngubani inceku ethembekileko nehlakaniphileko, ikosi yayo eyibeke bona inikele ezinye ukudla kwazo ngesikhathi esifaneleko?’ (Matewu 24:3, 45; Markosi 13:3, 4) UJesu bekaqinisekisa abafundi bakhe bona ‘njengekosi’ yabo uzokukhetha labo abazokunikela abalandeli bakhe ukudla okungokomoya kwaqobe, phakathi nesikhathi sokuphela. Bekuzokuba bobani abakha inceku le?Balandeli bakaJesu bamambala abazeswe ngomoya. “Inceku” inikela abakhulekeli bakaJehova abakunye nayo ukudla okungokomoya okufike ngesikhathi. Sithembele encekwini ethembekileko bona ihlale isinikela ‘ukudla kwethu ngesikhathi esifaneleko.’—Luka 12:42.Sitlhogomela abantu bendlu kaZimu. (1 Thimothi 3:15) UJesu unikele inceku umthwalo obudisi wokutlhogomela umsebenzi wengcenye yephasini yehlangano kaJehova—itlhogomela izinto zayo eziphathekako, inqophisa umsebenzi wokutjhumayela, begodu isifundisa ngemihlangano yebandla. Ngalokho, ukusinikela esikutlhogako ngesikhathi esikutlhoga ngaso, ‘inceku ethembekileko nehlakaniphileko’ irhatjha ukudla okungokomoya ngeencwadi esizisebenzisa ekonzweni yethu nangamahlelo abakhona emihlanganweni yethu yebandla nemihlanganweni emincani.Inceku ithembekile emaqinisweni weBhayibhili nekuthunyweni kwayo bona itjhumayele iindaba ezimnandi, ihlakaniphile nendleleni etjheja ngayo izinto zakaKrestu ephasini. (IZenzo 10:42) UJehova uyawubusisa umsebenzi waso ngetuthuko nangenala yezinto ezingokomoya.—Isaya 60:22; 65:13.Ngubani owakhethwa nguJesu bona ondle abalandeli bakhe ngokomoya?Inceku ithembeke begodu ihlakaniphe ngayiphi indlela?
